कहा- देश की ऐसी हालत कभी नहीं थी; जजों ने नेताओं को रबर स्टांप बना दिया
Pakistan Political And Economic Crisis; पाकिस्तान में राजनीतिक संकट लगातार बढ़ता जा रहा है। इस बीच वहां के पूर्व प्रधानमंत्री शाहीद खाक्कान अब्बासी ने एक चेतावनी दी है। उन्होंने कहा है कि देश में जिस तरह के राजनीतिक और आर्थिक हालात बने हुए उसमें सेना तख्तापलट कर सकती है
पाकिस्तान में राजनीतिक संकट लगातार बढ़ता जा रहा है। इस बीच वहां के पूर्व प्रधानमंत्री शाहिद खाकान अब्बासी ने एक चेतावनी दी है। उन्होंने कहा है कि देश में जिस तरह के राजनीतिक और आर्थिक हालात बने हुए उसमें सेना तख्तापलट कर सकती है। शाहिद ने कहा, 'सिस्टम के फेल होने के बीच मार्शल लॉ लागू हो जाने की हमेशा संभावना रही है।'
उन्होंने बताया कि जब भी देश की संस्थाओं और लीडरशिप के बीच विवादों का कोई रास्ता नहीं निकल पाता तो सेना सत्ता में काबिज होती है। PML-N पार्टी के नेता और 2017 से 2018 के बीच प्रधानमंत्री रहे शाहिद ने ये बातें पाकिस्तान की न्यूज वेबसाइट 'डॉन' को दिए एक इंटरव्यू में कही हैं।
'उम्मीद करता हूं सेना तख्तापलट नहीं करना चाहती'
शाहिद खाकान अब्बासी ने अपने 17 मिनट के इंटरव्यू में देश के लगभग सभी बड़े मुद्दों पर अपनी राय जाहिर की । मार्शल लॉ के बारे में बोलते हुए उन्होंने कहा, पाकिस्तान में अभी जिस तरह के हालात हैं इससे भी बेहतर हालातों में सेना ने तख्तापलट किया है।
उन्होंने कहा कि मैं उम्मीद करता हूं कि मिलिट्री ऐसा कुछ करने के बारे में नहीं सोच रही है। पर अगर हालात जल्द नहीं सुधरे और उनके पास कोई रास्ता नहीं छोड़ा गया। तो वो पहले की तरह अपने मशहूर भाषण, 'मेरे अजीम हम वतनों' के साथ सत्ता पर काबिज हो जाएंगे।
शाहिद खाकान के इंटरव्यू की अहम बातें...
1) सभी पार्टियां सत्ता में कम से कम 12 महीने रही पर वादे पूरे नहीं कर पाई।
2) देश के राजनीतिक संकट के तीन अहम किरदारों पूर्व प्रधानमंत्री इमरान खान, PML-N सुप्रीमो नवाज शरीफ और चीफ ऑफ आर्मी स्टाफ जनरल असीन मुनीर को बातचीत कर कोई समाधान निकालना चाहिए।
3) संविधान की भावना बहुत अच्छी थी लेकिन हमने उस पर अमल नहीं किया ट्विस्ट कर दिया।
4) जजों ने नेताओं को रबर स्टांप बना दिया है। दुनिया का कोई ऐसा देश नहीं है जहां जज खुद को नियुक्त करते हैं।
5) देश सिर्फ परमाणु ताकत होने की वजह से अपने आर्थिक हालातों को सुधारने के लिए दुनिया से बातचीत नहीं कर सकता है।
खबर पढ़ने के बाद इस पोल में राय जरूर दें...
पाकिस्तान में सरकार और सुप्रीम कोर्ट का विवाद इस खबर में पढ़ें...
पाकिस्तान में सुप्रीम कोर्ट के चीफ जस्टिस पर लगाम:मर्जी से सुओ मोटो नहीं ले सकेंगे; PM बोले- लाडले इमरान को बहुत बचा लिया
पाकिस्तान की शाहबाज शरीफ सरकार ने एक बिल पास किया है। इसके लागू होने के बाद अब सुप्रीम कोर्ट के चीफ जस्टिस अपनी मर्जी से किसी केस में सुओ मोटो (किसी केस में बिना अपील के सुनवाई करना) नहीं ले सकेंगे। इतना ही नहीं नए बिल में कुछ और ऐसी बातें जोड़ी गई हैं, जिससे साफ हो जाता है कि चीफ जस्टिस अब ज्यादातर मामलों में अपने सहयोगी जजों की मंजूरी के बिना फैसले नहीं ले सकेंगे। पूरी खबर यहां पढ़ें...